Obama traži strpljenje u pogledu ekonomije – bez drugog paketa za podsticaj
Američki predsednik Barak Obama kaže da se njegov plan za oporavak ekonomije ostvaruje prema očekivanjima.
Predsednik Obama kaže da brza i agresivna akcija njegove administracije početkom ove godine, pomaže da se ekonomski i finansijski sistem Sjedinjenih Država „odmakne od ivice“. Tokom turneje po inostranstvu, predsednik se u svom redovnom nedeljnom obraćanju putem radija, usredsredio na unutrašnju ekonomiju. On je istakao da Zakon o oporavku nije trebalo samo da obnovi ekonomiju, nego i da zaustavi njen slobodan pad. „“ Plan za podsticaj ekonomije predsednika Obame u vrednosti od 787 milijardi dolara, stupio je na snagu u februaru. Predsednik kaže da je time sprečeno gašenje radnih mesta, proširena pomoć za nezaposlene i zdravstveno osiguranje za one koji su ostali bez posla i ostvareno poresko olakšanje u vrednosti od 43 milijarde. Predsednik je u današnjem govoru istakao da se pokazuje da su kritičari tog plana grešili, dodavši da se ne planira još jedan stimulativni paket. „ Jedan od najglasnijih kritičara predsednikovog Zakona za oporavak je republikanski kongresmen Erik Kantor, iz Virdžinije. „ U redovnoj nedeljnoj poruci republikanaca, Kantor je rekao da je Zakon o oporavku pun neodgovornih troškova, vladinog rasipanja i velikog zaduživanja i da stvara hiljade milijardi novih dugova. On je naglasio da Obama više ne može da okrivljuje bivšeg predsednika Džordža Buša za američke ekonomske nevolje. „ Predsednik Obama je rekao da će bez obzira na početne uspehe plana, biti potrebno vreme da se novac za podsticaj iskoristi i da se smanji nezaposlenost. „ Predsednik Obama se sutra, u nedelju, vraća u Belu kuću, posle jednonedeljnog putovanja u Rusiju, Italiju i Ganu.